**POGODBA – PRIJAVA NA ŠOLSKO KOSILO**

**Osnovna šola Šalek**

E-pošta: os-salek.velenje@guest.arnes.si, tel.: 03-898-13-00 (tajništvo)

Davčna številka: 85859966

Transakcijski račun: SI56 0133 3603 0685 323

**POGODBA O ZAGOTAVLJANJU ŠOLSKEGA KOSILA**

**št.: \_\_\_\_\_/2024/25**

Pogodbo skleneta:

zavod **OSNOVNA ŠOLA ŠALEK, Šalek 87, 3320 Velenje**, ki ga zastopa ravnateljica Irena Poljanšek Sivka. (v tekstu izvajalec)

in

**NAROČNIK** …………………………………………………...…………...................................... **Davčna številka**: ………………………………….

**s stalnim bivališčem** ……..……………………..………..………….....................................................................................................

**telefonska številka** ……..……………………..………..… **e-naslov** ……….......................................................................................

**1. člen**

**Predmet naročila**

Naročnik naroča, da izvajalec zagotavlja kosilo za učenca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_od dneva prijave na kosilo, do preklica. Izvajalec bo naročniku zagotavljal prehrano v času določenim s programom dela šole in sicer v normativno določeni in predpisani količini, kakovosti ter po ceni, ki jo je potrdil svet zavoda.

**2. člen**

**Obveznosti pogodbenih strank**

**Izvajalec bo:**

- zagotovil naročena kosila od dneva prijave do preklica,

- ob sklenitvi te pogodbe in sproti ob morebitnih spremembah seznanil naročnika o organizaciji prehrane,

- objavil cene obrokov in tedensko jedilnike na oglasni deski v jedilnici in na spletni strani šole,

- obračun prehrane pripravljal mesečno za pretekli mesec in univerzalni plačilni nalog – obr. UPN poslal naročniku po pošti,

- sprotno vodil evidenco plačil, za neplačila izdajal opomine in po potrebi sodno izterjal zapadle neporavnane obveznosti,

- vodil evidenco naročenih in prevzetih obrokov.

**Naročnik se zavezuje, da:**

- bo sproti in pravočasno plačeval plačilne naloge oz. račune za stroške prehrane,

- bo v primeru odsotnosti kosilo pravočasno odpovedal, in sicer dan prej, oz. isti dan do 8.00 ure zjutraj osebno, po telefonu (041 467 344) ali elektronski pošti (os-salek.velenje@guest.arnes.si).

**3. člen**

**Plačilo storitev**

Naročnik je dolžan plačevati prehrano v rokih, navedenih na plačilnih nalogih oz. obvestilih. **Rok plačila je 8 dni.** V kolikor naročnik ni plačal stroškov za prehrano do roka zapadlosti računa, se vroči naročniku opomin. Če naročnik ne bo poravnal obveznosti šolske prehrane tudi po osmih dneh od prejetega opomina, bo izvajalec nastali finančni dolg sodno izterjal.

**4. člen**

**Končna določila**

Pogodba prične veljati naslednji dan po podpisu naročnika in vročitvi (vrnitvi) podpisane pogodbe izvajalcu (osebno ali po pošti).

Za pričetek zagotavljanja šolske prehrane, zagotavljanje pravic in obveznosti iz te pogodbe se šteje od **2. 9. 2024 dalje**.

Morebitne spore iz te pogodbe, bosta stranki skušali reševati sporazumno, drugače pa je za reševanje le-tega pristojno sodišče. Pogodba je sklenjena v dveh izvodih. Vsaka pogodbena stranka prejme en izvod te pogodbe.

Velenje, \_\_\_\_\_\_\_\_\_\_\_\_\_\_\_\_\_\_\_\_\_

Podpis naročnika: Podpis izvajalca:

 Irena Poljanšek Sivka, ravnateljica

**Informacije po 13. členu Splošne uredbe o varstvu podatkov (v nadaljevanju Splošna uredba) v zvezi z obdelavo osebnih podatkov.**

Osebni podatki, na katero se to soglasje nanaša, se bodo obdelovali za izpolnitev zakonske obveznosti, ki velja za upravljavca (točka (c) člena 6(1) Splošne uredbe). In sicer, samo za namene zagotovitve šolske prehrane učencu in odločanja o upravičenosti do subvencije za prehrano. Podatki se bodo hranili še eno leto po končanem šolanju učenca, razen tistih, za katere zakon določa drugače, kot so to lahko predpisi na področju arhiviranja in računovodstva. Podatke bodo obdelovali le za to pooblaščeni zaposleni, ponudniki gostovanja ali programske opreme, posredovani pa bodo le tistim uporabnikom, ki jim to dovoljuje zakon, vsi navedeni pa so jih dolžni varovati kot zaupne. Osebni podatki se ne prenašajo v tretje države ali mednarodne organizacije, prav tako se ne izvajata avtomatizirano sprejemanje odločitev ali oblikovanje profilov. Zagotovitev osebnih podatkov je statutarna oz. pogodbena obveznost. Če nam jih ne bi želeli razkriti, zagotovitev šolske prehrane učencu in odločanje o upravičenosti do subvencije ne bo mogoče.

Soglasje za obdelavo podatkov je mogoče kadarkoli v celoti ali delno preklicati s pisno izjavo ne da bi to vplivalo na zakonitost obdelave podatkov, ki se je na podlagi privolitve izvajala do njenega preklica, vendar v tem primeru vloge ne bo mogoče obravnavati. Na os-salek.velenje@guest.arnes.si lahko kadarkoli naslovite tudi zahtevo po dostopu do osebnih podatkov, popravku, izbrisu, omejitvi obdelave, prenosu podatkov ali pa ugovor obdelavi. Ta e-poštni naslov je tudi kontakt upravljavca osebnih podatkov, ki je **OŠ Šalek, Šalek 87, Velenje**, in njegove pooblaščene osebe za varstvo osebnih podatkov, ki pa je Andreja Mrak, univ.dipl.prav. (Inštitut za organizacijske rešitve – IZOR). Pritožbo zoper odločitev upravljavca o zahtevi v zvezi z varstvom osebnih podatkov je mogoče vložiti na nadzorni organ, ki je v Republiki Sloveniji Informacijski pooblaščenec. Več informacij o politiki varovanja osebnih podatkov je dostopnih tudi na spletni strani zavoda.